Tolong jelaskan mengenai Regulus dalam bahasa melayu

Regulus () ialah objek paling terang dalam buruj Leo dan salah satu bintang paling terang di langit malam. Ia mempunyai sebutan Bayer yang ditetapkan α Leonis, yang dilatinkan kepada Alpha Leonis, dan disingkatkan Alpha Leo atau α Leo. Regulus kelihatan tunggal, tetapi sebenarnya adalah sistem bintang berempat yang terdiri daripada empat bintang yang disusun menjadi dua pasangan. Deduaan spektroskopik Regulus A terdiri daripada bintang jujukan utama berwarna biru-putih dan pasangannya, yang belum lagi diperhatikan secara langsung, tetapi mungkin merupakan kerdil putih. Sistem ini terletak kira-kira 79 tahun cahaya dari Matahari.

HD 87884 dipisahkan daripada Regulus sebanyak  dan ia sendiri merupakan pasangan rapat. Regulus, bersama-sama dengan lima bintang yang malap sedikit (Zeta Leonis, Mu Leonis, Gamma Leonis, Epsilon Leonis, dan Eta Leonis) secara kolektif dipanggil 'Sabit', iaitu asterisme yang menandakan kepala Leo.